**Hr. Rauno Lee**

**Rail Baltic Estonia OÜ**

**Kiri nr.: LTR-1633 - 16.05.2023.a.**

Lp. Hr. Rauno Lee

**09.02.2023** toimunud koosolekul esitleti CCS ruumi suuruse vajadust oluliselt suuremana, kui on nõutud meievahelises kokkuleppes. Koosoleku info kohaselt on CCS ruumi soovitud suurus ca 30m2 kuid vastavalt lepingu lisadele on see ca 6m2.

Antud hetkeks oli tüüphoonete põhi- ja tööprojektid hinnanguliselt valmis 70% ja üleandmise tähtaeg kokkulepitud aprilli kuu esimesel nädalal.

**22.02.2023** toimunud koosoleku protokolli nr.30 punkti 1.5.1 kohase otsuse järgi otsustati CCS ruum paigutada hoonesse sisse ning teha projektis paus seniks kuni uus ruumiprogramm ja lisatööde pakkumine on Tellija poolt kooskõlastatud.

**05.04.2023** toimunud koosoleku protokolli nr.36 punkti 1.4.6 kohase otsuse järgi otsustas Tellija hoonete projektid muuta ning jätkata ümberprojekteerimisega vastavalt 17.03.23 esitatud Töövõtja lisatööde pakkumisele. Läbirääkimised otsustati pidada paralleelselt projekti muutmisega.

**11.04.2023** edastasite meile oma e-kirja, kus palusite töödega enne mitte jätkata kui pole läbi arutatud täpne ajaline ja rahaline mõju ning on saadud kinnitus RBE juhtrühmalt.

Antud asjade käik on tekitanud meie ettevõttes väga raske olukorra. Tüüphoonete projekti arvestatud meeskonna liikmed ei ole saanud sisulise tööga tegeleda ning sellises, selgusetus ajagraafikus, ei ole õnnestunud ka nende inimeste aega täielikult katta. See on tekitanud meile ettenägematu rahalise kulu, millega ei ole me pakkumise tegemisel arvestanud ja see omakorda tekitanud ettevõtte käibevahendite puuduse.

Palume olukorra lahendamiseks Teie poolt järgmist:

1. Teha esimesel võimalusel otsus, millises mahus ja lahenduses tüüphoonete projektidega edasi minna.
2. Muuta lepingu teksti **﻿„*11.2.1.15. 17% Tasust st 83 070,50 eurot, millele lisandub käibemaks pärast p-is 9.1.15 nimetatud Etapp 6.2. Põhiprojektid ja tööprojektid vastuvõtmist“***selliselt, et käibevahendite puuduse leevendamiseks tekiks meil võimalus akteerida vahemaksena 70% antud summas.

Lugupidamisega

Hendrik Hagelberg

Novarc Group AS